William Cecil Burghley
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie,Englands historie,Biografier i Englands historie
William Cecil Burghley var en innflytelsesrik engelsk statsmann på midten av 1500-tallet. Han trådte inn i statstjenesten allerede under Henrik 8 og ble medlem av Underhuset senest i 1547. I 1550 sluttet han seg til Elizabeth.
Ved Elizabeths regjeringstiltredelse i 1558 ble han igjen utnevnt til statssekretær og var siden til sin død Englands førsteminister. I 1571 ble han adlet som baron Burghley (eller Burleigh). Året etter ble han storskattmester (lord high treasurer).Burghley, som selv etter hvert ble en ivrig protestant, tilskyndet dronning Elizabeth til å føre en protestantisk politikk. På hans råd støttet hun de protestantiske skottene mot Maria Stuart, og han fikk henne til å fengsle Maria da hun søkte tilflukt i England. Etter at Babingtons sammensvergelse mot Elizabeth var oppdaget, fikk Burghley Elizabeth til å underskrive Marias dødsdom.I utenrikspolitikken søkte han med hell å opprettholde freden, selv med Spania, inntil England var blitt sterkt nok til å ta kampen opp også mot denne motstander.Fra Burghleys sønn Thomas nedstammer markiene av Exeter, fra hans sønn Robert nedstammer jarlene av Salisbury. Les mer i Store norske leksikon Cecil – britisk adelsslekt Elizabeth 1. Englands historie